شاڤوت

شاڤوت یان جەژنی ھەفتەکان (بە عیبری: שָׁבוּעוֹת؛ بە واتای «ھەفتە» دێت) دەکەوێتە شەشەمین ڕۆژی مانگی سیڤان لە ڕۆژژمێری عیبری (ئایار یان حوزەیران)، و حەوت ھەفتە دوای جەژنی پەسحی جوولەکەکان دێت، ھەربۆیە ناوی لێنراوە.  

جەژنی ھەفتەکان یەکێکە لە جەژنەکانی حەج کە یەکەم میوە و دابەزینی تەورات بۆ جوولەکەکان دەگێڕدرێتەوە. یەکەم میوەکان پێشتر پێشکەش بە پەرستگاکە دەکرا، واتە پەرستگای سلێمان، بەڵام ئێستا پێشکەش بە کەنیسەکان دەکرێن و بە لقە سەوزەکان دەڕازێنرێنەوە. پاشان جوولەکەکان دەستیان کرد بە پێشکەشکردنی یەکەم میوە بۆ سندووقی نیشتمانیی جوولەکەکان. لەبەر ئەوەی تەورات لە جەژنی ھەفتەکان لە چیای سینا دابەزی، پێویستە منداڵان لەو ڕۆژەدا دەست بە فێربوونی زمانی عیبری بکەن.

 سەرچاوەکان 

 سەرچاوەکان